EU: az internetezők közel harmada aggódik az online fizetés miatt | Trademagazin
Itt vagyok: Címlap ⁄ Hírek és cikkek ⁄ Piaci Hírek ⁄ EU: az internetezők közel harmada aggódik az online fizetés miatt	EU: az internetezők közel harmada aggódik az online fizetés miatt
Dátum: 2012. 07. 10. 11:45 | Utolsó módosítás: 2012. 07. 10. 15:00
Az internethasználók rendkívül aggályosnak ítélik a kiberbiztonság helyzetét: a legújabb Eurobarométer-felmérés tanúsága szerint a válaszadók 89 százaléka tartózkodik attól, hogy személyes adatait az interneten közölje, csaknem háromnegyedük véleménye szerint pedig az elmúlt évben megnőtt az esélye annak, hogy számítástechnikai bűnözés áldozatává váljunk.Hirdetés
A Biztosítási Szemlében idézett adatok szerint az európai internethasználók 12 százaléka volt már online csalás szenvedő alanya, 8 százalékuk személyazonosság-lopás áldozatául esett. „Ahogyan egyre több ember aknázza ki az internetben rejlő lehetőségeket, és élvezi a digitális gazdaság előnyeit, nem véletlen, hogy a személyes adatok és az online fizetési műveletek biztonsága az egyik legaggályosabb kérdéssé vált mindannyiunk számára. Sokkal inkább meglepő azonban, hogy csupán az európaiak fele védekezik konkrét lépésekkel a számítástechnikai bűnözés ellen” – nyilatkozta Cecilia Malmström, az uniós belügyekért felelős biztos.
A közel 27 ezer unióbeli személy megkérdezésével készült felmérésből az is kitűnik, hogy szoros összefüggés van a kiberbűnözés veszélyeiről szóló tájékoztatás, illetve az emberek internettel kapcsolatos bizalma között. A megkérdezettek 53 százaléka állította, hogy online vásárol árucikkeket és szolgáltatásokat. Ebben a körben a magyarok elég gyengén, mindössze 22 százalékkal szerepeltek.
A közösségi oldalak látogatását a válaszolók 52 százaléka jelölte meg, itt a magyarok az átlagnál jobban állnak 64 százalékkal. Az interneten uniós átlagban 48 százalékban bankolnak, Magyarországon szűk egyötöd válaszolt igennel erre a kérdésre. A netezők 29 százaléka nem mer az interneten online banki műveletet végezni vagy vásárolni.
Címkék: EU, internet, kiberbiztonság, online vásárlás	Ha tetszett a cikk